
ΘΕΜΑΤΙΚΗ ΕΝΟΤΗΤΑ: Ο ΑΝΘΡΩΠΟΣ ΚΑΙ Η ΦΥΣΗ

ΕΝΔΕΙΚΤΙΚΕΣ ΑΠΑΝΤΗΣΕΙΣ
(Επισημαίνεται ότι οι απαντήσεις που προτείνονται για τα θέματα είναι ενδεικτικές. Κάθε άλλη απάντηση, κατάλληλα τεκμηριωμένη, θεωρείται αποδεκτή.)

Α3. (Μονάδες 25)
	ΕΠΙΣΗΜΑΝΣΕΙΣ
Θετικά αξιολογούνται:
· Ένας πετυχημένος, περιεκτικός και ελκυστικός τίτλος.
· Η κατάλληλη τεκμηρίωση.
· Κυριαρχία της αναφορικής γλωσσικής λειτουργίας.



Ενδεικτικοί άξονες της απάντησης:
Ο/Η μαθητής/-τρια αναμένεται να αντλήσει από το κείμενο όσα στοιχεία αφορούν στα ζη-τούμενα και θεωρεί αξιοσημείωτα, για να πλαισιώσει τις προσωπικές του/της απόψεις. 
Στοιχεία από το κείμενο
Τα οφέλη από τη συντροφιά ενός ζώου για τον άνθρωπο είναι τα εξής:
· ένα κατοικίδιο προσφέρει μεγάλη ικανοποίηση: αγάπη, ευγνωμοσύνη, διασκέδαση, 
·  το χάιδεμα ενός ζώου φέρνει ανακούφιση,
·  τα ζώα συντροφιάς βοηθούν να μην αισθάνεται κανείς μόνος και αδύναμος,
·  τα ζώα είναι κάτι περισσότερο από απλοί σύντροφοι, γι’ αυτό υπάρχουν άνθρωποι που λένε πως αισθάνονται πολύ κοντά τους, σχεδόν όπως και με την οικογένειά τους, 
· μαθαίνουν τα παιδιά να είναι υπεύθυνα, να συμπεριφέρονται ευγενικά και να νοιάζονται για κάποιον άλλο, εκτός από τον εαυτό τους,
· τα σκυλιά γίνονται οδηγοί τυφλών, βοηθούν τους βοσκούς και είναι πολύ χρήσιμα ακόμα και για την αστυνομία, 
· τα άλογα δίνουν αγάπη και βοήθεια σε άτομα που δυσκολεύονται να περπατήσουν ή που έχουν άλλες ανάγκες, 
· οι γάτες βοηθούν στη μείωση των βλαβερών εντόμων,
· τα ζώα βοηθούν, προσφέρουν ασφάλεια και αποτελούν έναν έμπιστο σύντροφο.

Β3. (Μονάδες 25)
· Ο Μέλιος ήταν ευρηματικός: κοίταξε γύρω του και αξιοποίησε ό,τι είχε στη διάθεσή του, για να σώσει τον άτυχο σκύλο. 
· Είδε ότι υπήρχε ένα σκοινί τυλιγμένο γύρω από τα κέρατα ενός μεγαλόσωμου βοδιού, του Ζουμή, που βρισκόταν εκεί κοντά.
· Πλησίασε κοντά στο πηγάδι το βόδι, από το οποίο κρατιόταν το σκοινί.
· Έδεσε γύρω από τη μέση του το σκοινί και το άφησε χαλαρό σιγά σιγά, ώστε να κατέβει ο ίδιος μέσα στο πηγάδι.
· Έτσι, έφτασε χαμηλά και πήρε στην αγκαλιά του τον σκύλο. 
· Έριξε μερικά χαλίκια προς τα πάνω, για να παρακινήσει το βόδι να μετακινηθεί λίγο.
· Το βόδι έκανε λίγα βήματα και μ’ αυτόν τον τρόπο τούς τράβηξε προς τα πάνω.
Ως προς το δεύτερο ερώτημα, η εκφώνηση απαιτεί την καταγραφή προσωπικών ιδεών, αρκεί να είναι ολοκληρωμένη η παρουσίαση εκφραστικά και νοηματικά. Η φωτογραφία που συνοδεύει το κείμενο μπορεί να δώσει μία ιδέα διάσωσης σκύλου στους μαθητές και στις μαθήτριες, ωστόσο μπορούν να καταθέσουν ελεύθερα τις προτάσεις τους.

2. Ο/Η μαθητής/-τρια, ανάλογα με τον παραστατικό του κύκλο, καταθέτει τις προτιμήσεις και τις σκέψεις του/της, προκειμένου να απαντήσει στα ερωτήματα.
Δεδομένου ότι ζητείται από τους/τις μαθητές/-τριες μία σελίδα ημερολογίου, θετικά αξιολογούνται τα εξής:
α. ημερομηνία,
β. προσφώνηση, π.χ. Αγαπητό μου ημερολόγιο,
γ. χρήση α΄ προσώπου
δ. ύφος προσωπικό, άμεσο, οικείο.

